《园中十首 其八》
明代·唐时升

鹤鸣在林樾，山谷有遗音。置之阛阓间，三载如病瘖。

禽鸟自有适，人亦自有心。嗟余实鄙夫，翰墨非所任。

废书动旬月，篇籍皆凝尘。唯于场圃内，时时发长吟。

澹如酌玄酒，锵若调素琴。为语二三子，幽赏宜共寻。

作者简介：唐时升（1551～1636）明代学者。字叔达，号灌园叟，南直隶苏州府嘉定（今属上海）人，受业归有光，年未三十，弃举子业，专意古学，工诗文，用词清浅，善画墨梅。家境贫寒，然好助人，人称好施与。与娄坚、李流芳、程嘉燧合称“嘉定四先生”，又与里人娄坚、程嘉燧并称“练川三老”。